Komisijos reglamentas (EB) Nr. 365/2004
2004 m. vasario 27 d.
iš dalies pakeičiantis Reglamentą (EB) Nr. 2233/2003, atidarantį 2004 m. Bendrijos tarifines kvotas, taikomas avims, ožkoms, avienai ir ožkienai
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. gruodžio 19 d. Tarybos reglamentą (EB) Nr. 2529/2001 dėl bendro avienos ir ožkienos rinkos organizavimo [1], ypač į jo 16 straipsnio 1 dalį,
kadangi:
(1) 1995 m. birželio 26 d. Komisijos reglamento (EB) Nr. 1439/1995, nustatančio išsamias Tarybos reglamento (EEB) Nr. 3013/89 taikymo taisykles, susijusias su avienos ir ožkienos sektoriaus produktų importu ir eksportu [2], 11 straipsnio 1 dalyje nurodomas trečiųjų šalių institucijų išduotų kilmės dokumentų dėl avių, ožkų, avienos ir ožkienos importo į Bendriją pagal tarifines kvotas galiojimo terminas.
(2) Komisijos reglamentas (EB) Nr. 2233/2003 [3] nustatė šių kvotų administravimą pagal "pirmas atėjai, pirmas gavai" sistemą nuo 2004 m. sausio 1 d. Tačiau kai kurioms trečiosioms šalims šis reglamentas numato licencijų sistemos taikymo pratęsimą iki 2004 m. balandžio 30 d. Tokiais atvejais turėtų būti priimtos nuostatos, leidžiančios sklandžiai pereiti nuo importo licencijų išdavimo sistemos prie sistemos "pirmas atėjai, pirmas gavai".
(3) Tam tikslui turėtų būti suteikiama daugiau lankstumo dėl kilmės dokumento galiojimo termino, numatyto Reglamento (EB) Nr. 1439/95 11 straipsnio 1 dalyje, kad atitinkamos trečiosios šalies institucijos galėtų išduoti tokį dokumentą, galiojantį ne daugiau kaip tris mėnesius nuo išdavimo datos.
(4) Šiame reglamente numatytos priemonės atitinka Avininkystės ir ožkininkystės vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2233/2003 5 straipsnio 1 dalis papildoma šia pastraipa:
"Nukrypstant nuo Reglamento (EB) Nr. 1439/95 11 straipsnio 1 dalies, už dokumentų išdavimą atsakingos Australijos ir Naujosios Zelandijos institucijos gali išduoti kilmės dokumentus, galiojančius ne daugiau kaip tris mėnesius nuo faktinės išdavimo datos."
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 27 d.